Ladislav Medňanský

Barón Ladislav Medňanský, príp. Ladislav Mednyánszky (Mednyánszky de Aranyosmedgyes, maď. László Mednyánszky, * 23. apríl 1852, Beckovhttps://familysearch.org/pal:/MM9.3.1/TH-1-159391-540588-18?cc=1554443&wc=MZWS-JYL:107654301,110752301,110752302,141995301 - † 17. apríl 1919, Viedeň) bol uhorský maliar maďarského pôvodu, stúpenec barbizonskej školy a impresionizmu. Krajinár európskeho významu, ktorý mal ateliér aj na parížskom Montmartri a neskôr vo Viedni. Jeho krajinárske maľby sa vyznačujú melanchóliou či nostalgiou a majstrovským zachytením svetla.

 Životopis 
Ladislav Jozef Baltazár Eustach, pokrstený 4. mája, sa narodil v Beckove č. p. 5 do zmiešaného manželstva katolíckeho otca baróna Eduard Ladislav Anton Eustach Medňanského (1823 - 1895) a evanjelickej matky Márie Anny, rod. Szirmayovej (1823 - 1883) ako prvorodený z troch detí. Otec pochádzal zo šľachtického rodu Mednyánszky a Horváth-Stančič.http://www.gmab.sk/o-galerii/autori-v-zbierkach-gmab/autori-v-zbierkach-gmab-l-r/mednansky-ladislav-mednyanszky-1852-1919.html?page_id=1296 Po desiatich rokoch sa rodina presťahovala do matkinho rodného kaštieľa v Strážkach (dnes súčasť Spišskej Belej), kde je dnes vystavená časť jeho rozsiahleho diela.

V rokoch 1864 – 1865 mu dával súkromné hodiny maliarstva viedenský akvarelista Thomas Ender.http://www.gmb.sk/sk/exhibition/detail/mednyanszky-barbizon-a-stimmungsimpressionismus Po maturite získal umelecké vzdelanie na Akademie der bildenden Künste v Mníchove u Alexandra Strähhubera a Otta Seitza (1872 – 1874) a na École des Beaux-Arts v Paríži u Isidora Pilsa (1874 – 1875). V roku 1875 prvýkrát navštívil Barbizon, kde sa spriatelil s Lászlóom Paálom, Karlom Bodmerom, Odilonom Redonom a ďalšími maliarmi. V Paríži mal ateliér na Montmartre a pôsobil tu do roku 1878.

V roku 1877 prvýkrát navštívil uhorský Szolnok, kde sa zoznámil s Augustom Pettenkofenom a Tinou Blau. Absolvoval tiež študijnú cestu do Talianska (1877 – 1878). Do Paríža sa vrátil znovu v rokoch 1889–1891 a 1896–1897. Striedal tiež ďalšie miesta pobytu ako Beckov alebo Strážky a prenajímal si ateliéry v Budapešti, vo Viedni a pohyboval sa aj v južnejších mestách Rakúsko-Uhorskej monarchie.

I napriek svojmu vysokému veku dobrovoľne narukoval na front prvej svetovej vojny ako vojenský maliar. http://www.centrumgallery.sk/index.php?option=com_virtuemart&page=shop.browse&manufacturer_id=145&Itemid=61&lang=sk&vmcchk=1&Itemid=61 Zomrel 17. apríla 1919 vo Viedni vo veku nedožitých 67 rokov. Podľa svojho priania bol pochovaný na budapeštianskom cintoríne Kerepes vedľa priateľa a milenca Bálinta. Medňanský sa svojou homosexuálnou orientáciou netajil, väčšina jeho diel však nebola zjavne homoeroticky zameraná. http://www.tyden.cz/rubriky/kultura/umeni/homosexualita-jako-malovana_185571.html

V roku 2006 o ňom Vladimír Štric natočil 40 minútový životopisný dokumentárny film Mednyánszky.http://www.csfd.cz/film/221708-mednyanszky/

 Dielo 

 Referencie 

 Literatúra 
 Ladislav Mednyánszky: Denníky 1877 - 1918 (Bratislava : Kalligram a SNG, 2007)

 Iné projekty 

 Externé odkazy 
Záznam o pokrstení v matrike farnosti Beckov; pokrstený ako Ladislaus Josephus Balthasar Eustachius Mednyánszky

Diela Ladislava Medňanského v SNG 
Životopis  na nedbalka.sk
Medňanského dielo na www.hung-art.hu

Kategória:Slovenskí maliari
Kategória:Uhorskí maliari
Kategória:Impresionistickí maliari
Kategória:Maliari romantického realizmu
Kategória:Slovenské LGBT osobnosti
Kategória:Osobnosti z Beckova
Kategória:Slovenskí šľachtici
Kategória:Uhorskí šľachtici
Kategória:Osobnosti Evanjelického lýcea v Kežmarku
Kategória:Absolventi École nationale supérieure des beaux-arts
Kategória:Pochovaní na cintoríne Kerepesi